
ΔΙΕΥΘΥΝΣΗ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΠΕΡΙΦΕΡΕΙΑΚΗΣ ΕΝΟΤΗΤΑΣ ΚΑΒΑΛΑΣ

                                                    ΠΡΟΣ: 

Ταχ.Δ/νση : Εθν.Αντίστασης 20            κ.κ. Δημάρχους Π.Ε. Καβάλας

Ταχ.Κωδ.  : 651 10

Αρμόδιοι  : Γ. Βαμβατήρα – Α. Λιόλιος

Τηλέφωνο  : 2513503233 - 2513503232
e-mail    : lioliosath@pamth.gov.gr
ΘΕΜΑ:«Δημοσίευση και τοιχοκόλληση της προκήρυξής μας του άρθρου 39 του Π.Δ. 26/2012 για το δημοψήφισμα της 5ης Ιουλίου 2015».

    Σας κοινοποιούμε την ανωτέρω προκήρυξή μας, με την οποία γνωστοποιούνται οι λεπτομέρειες της ψηφοφορίας για το δημοψήφισμα της 5ης Ιουλίου 2015.

    Παρακαλούμε να μεριμνήσετε για την τοιχοκόλληση της στα δημοσιότερα σημεία του Δήμου σας και στην εξώθυρα των καταστημάτων ψηφοφορίας μέχρι την Παρασκευή 3 Ιουλίου 2015.

     





       Ο ΑΝΤΙΠΕΡΙΦΕΡΕΙΑΡΧΗΣ



                               
ΘΕΟΔΩΡΟΣ  Α.  ΜΑΡΚΟΠΟΥΛΟΣ

                   

ΚΟΙΝΟΠΟΙΗΣΗ:

1-Δ/ντες Εφημερίδων Π.Ε. Καβάλας 

  (δια του γραφείου Τύπου)

με την παράκληση για δημοσίευση

της προκήρυξής μας, χωρίς δαπάνη
του δημοσίου για ενημέρωση του κοινού.

2-κ.κ. Προέδρους Εφορευτικών Επιτροπών

 Εκλογικών τμημάτων Π.Ε. Καβάλας (1-271)  

ΠΡΟΚΗΡΥΞΗ
Ο ΑΝΤΙΠΕΡΙΦΕΡΕΙΑΡΧΗΣ ΚΑΒΑΛΑΣ

Έχοντας υπόψη:

1. Τις διατάξεις:

α.  Των παρ.1 και 2 του άρθρου 39 του π.δ. 26/2012 «Κωδικοποίηση σ’ ενιαίο κείμενο των διατάξεων της νομοθεσίας για την εκλογή βουλευτών» (ΦΕΚ 57 Α΄).

β.   Του άρθρου 21 παρ. 1 του ν. 4023/2011 «Διεύρυνση της Άμεσης και Συμμετοχικής Δημοκρατίας με τη  Διενέργεια Δημοψηφίσματος» (Α΄ 220). 

2.  Το π.δ. 38/2015 (Α΄63/28-6-2015) με το οποίο σύμφωνα με τις διατάξεις του άρθρου 44 παρ. 2 του Συντάγματος προκηρύχθηκε δημοψήφισμα.
ΓΝΩΣΤΟΠΟΙΟΥΜΕ ΟΤΙ

1. Ως ημέρα ψηφοφορίας ορίζεται η Κυριακή  5  Ιουλίου 2015
Η εκλογική  διαδικασία αρχίζει την 07.00 π.μ. και  λήγει την 19.00 μ.μ.
2. Το ερώτημα που τίθεται στην κρίση του Ελληνικού λαού με το δημοψήφισμα έχει ως εξής: «Πρέπει να γίνει αποδεκτό το σχέδιο συμφωνίας, με το οποίο κατέθεσαν η Ευρωπαϊκή Επιτροπή, η Ευρωπαϊκή Κεντρική Τράπεζα και το Διεθνές Νομισματικό Ταμείο στο Eurogroup της 25-06-2015 και αποτελείται από δύο μέρη τα οποία συγκροτούν την ενιαία πρότασή τους;

  Το πρώτο έγγραφο τιτλοφορείται «Reforms for the completion of the Current Program and Beyond» («Μεταρρυθμίσεις για την ολοκλήρωση του τρέχοντος προγράμματος και πέραν αυτού»)και το δεύτερο «Preliminary Debt sustainability analysis» («Προκαταρκτική ανάλυση βιωσιμότητας χρέους»).   
3. α.  Όσοι από τους πολίτες της χώρας απορρίπτουν με την πρόταση των τριών θεσμών ψηφίζουν : ΔΕΝ ΕΓΚΡΙΝΕΤΑΙ / ΟΧΙ. 
   β.  Όσοι από τους πολίτες της χώρας συμφωνούν με την πρόταση των τριών θεσμών ψηφίζουν : ΕΓΚΡΙΝΕΤΑΙ / ΝΑΙ.» 
2. – Η παρούσα να τοιχοκολληθεί με φροντίδα των κ.κ. Δημάρχων της Π.Ε. Καβάλας, στην εξώθυρα των καταστημάτων ψηφοφορίας και στα δημοσιότερα μέρη του Δήμου και των Συνοικισμών.

                                                                                                        Ο ΑΝΤΙΠΕΡΙΦΕΡΕΙΑΡΧΗΣ 

